જમ્મુ-કાશ્મીરમાં આજે દિવસની શરૂઆત એક વાર ફરી અથડામણ સાથે થઇ છે. બડગામમાં સુરક્ષાદળો અને આતંકીઓ વચ્ચે થયેલી અથડામણમાં બે આતંકી ઠાર થયા છે. માર્યા ગયેલા બંને આતંકીઓ પાકિસ્તાની નાગરિક છે. મધ્ય કાશ્મીરના બડગામ જિલ્લાના બુજગૂ એરિજલ ક્ષેત્રમાં ચાલી રહેલી અથડામણમાં સુરક્ષાદળોએ અત્યાર સુધી 2 આતંકીઓને ઠાર કર્યા છે. ગત રાત્રિએ બુજગૂ એરીજલ ક્ષેત્રના એક ઘરમાં 2-3 આતંકીઓ છૂપાયા હોવાની માહિતી મળતા સુરક્ષાદળોએ સર્ચ ઓપરેશન શરૂ કર્યું હતું. રાત્રે જ આ ક્ષેત્રમાં સર્ચ ઓપરેશન દરમિયાન અથડામણ શરૂ થઈ હતી.